Հերակլիոս-Կոստանդին Գ

Հերակլիոս-Կոստանդին Գ (), Բյուզանդիայի կայսր (փետրվար - մայիսի 24, 641)։ Կոստանդին II-ի որդին, Հերակլիոսի թոռը։ Կառավարել է եղբոր հետ միասին։

Նրա օրոք Բյուզանդիան ծանր պատերազմներ է մղել արաբների դեմ։ Կայսրությանը սպառնացել են նաև սլավոններն ու լանգոբարդները։ Երկրի ներսում տեղի են ունեցել ավագանու ապստամբություններ։

 Կոստանդին Գ-ն Հայաստանում 
Հայաստանում Կոստանդին Գ-ն ձգտել է դիմակայել արաբներին և այն պահել իր գերիշխանության տակ։ Կուրապաղատի պատվաստիճան է շնորհել և Հայոց իշխան նշանակել Վարազտիրոց իշխանին, որի մահից հետո՝ նրա որդի Սմբատին։ Թեոդորոս Ռշտունու և Ասորիքի արաբական կուսակալ Մուավիայի միջև դաշինքից հետո, 653 թվականին, Կոստանդին Գ-ն մեծ բանակով արշավել է Հայաստան, գրավել Դվինը, պաշտոնանկ արել Թեոդորոս Ռշտունուն, Հայոց իշխան նշանակել ոմն Մավրիանոսի, իսկ Մուշեղ Մամիկոնյանին՝ հայոց հեծելազորի հրամանատար։

Կոստանդին Գ-ի գահակալության վերջին շրջանում հայերը, ապստամբելով արաբների դեմ, հպատակություն են հայտնել նրան։ Կոստանդին Գ-ն Համազասպ Մամիկոնյանին շնորհել է կուրապաղատի պատվաստիճան և նշանակել Հայոց իշխան։ Կոստանդին Գ-ն Պոլսի պատրիարքի հետ հրապարակել է հրովարտակ, որով հայերին պարտադրել է հավատի միաբանություն հույների հետ, բայց մերժվել է Դվինի ժողովում (648)։

Սպանվել է դավադրաբար Սիրակուսեում։

 Ծանոթագրություններ 

 Գրականություն 
 Հերակլիոս-Կոստանդին Գ

 Արտաքին հղումներ 
 The Oxford Dictionary of Byzantium, Oxford University Press, 1991

Կատեգորիա:7-րդ դարի բյուզանդական կայսրեր
Կատեգորիա:Տուբերկուլոզից մահացածներ